נבחרת הנוער של ישראל הציגה הערב בוינגייט משחק נהדר, שהסתיים בניצחון 72:91 על מקבילתה הגרמנית, שתשתתף אף היא באליפות אירופה בחודש הבא. כדיר ואוחיון הצטיינו.
נבחרת הנוער של ישראל, המאומנת על-ידי רן אשר ויורם קאופמן, גברה הערב בצורה משכנעת על נבחרת הנוער של גרמניה 72:91 (35:43).
ישראל שלטה במשחק לכל אורכו, ונהנתה ממשחק מצוין של יוגב אוחיון ואלישי כדיר, כאשר דורי אסף בולט עם משחק הגנה מצוין. עמרי כספי נפצע במהלך הרבע הראשון, לא שיחק כלל בשני, וכשחזר לשחק במחצית השניה לא הורגש.
הרכז הגרמני האואר, הפגין משחק נהדר וסיים עם 22 נקודות, מבלי שאף אחד מהגארדים הישראלים מצליח להתמודד איתו.
אשר וקאופמן בחרו לשחק לכל אורך המשחק עם 2 רכזים טבעיים, תחילה היו אלה יוגב ומקל אבל גם אבי אליהו ודורי אסף שעלו מן הספסל הציגו יכולת טובה, בעיקר בהגנה. יהיה מעניין לראות אם הגישה של 2 רכזים על המגרש זו השיטה שתלווה את הנבחרת גם בהמשך הדרך וכל ארבעת הרכזים שכרגע בסגל יצאו לאליפות.
מלבד גארדים נהדרים גם גובה לא חסר לנבחרת הנוכחית, כספי, כדיר וגורא יכולים להוות קו קדמי גבוה ופיזי מאוד בהרכבים מסוימים, גם רועי בוכבינדר יכול לעלות ולתרום מתחת לסלים, וכל זה כאשר יבגני ליוטרין ושיר לביא הגבוהים אפילו לא שיחקו היום.
עוד יתרון שיש לצמד המאמנים הוא סגל רחב עם אפשרויות תמרון רבות ומגוונות כאשר בכל עמדה יש לנבחרת כמה שחקנים שיכולים לעלות ולתרום.
הנבחרת אמנם תתבסס על יוגב, כספי וכדיר אבל גם אופיר לוי, אוהד כהן וכל שחקן אחר יכולים לתת דקות טובות במהלך האליפות.
ישראל פתחה טוב והוליהכה 8 - 3 ויותר מאוחר 18 - 10 עם דקות טובות של אופיר לוי. בסוף הרבע הראשון 28 - 20 לישראל בהנהגת יוגב אוחיון ואלישי כדיר.
עומרי כספי נפצע בשלהי הרבע הראשון ולא עלה לשחק כלל ברבע השני, בהעדר כספי הכוח ההתקפי של הנבחרת נפגע והיא קלעה רק 15 נק' ברבע השני כשהסל הראשון ברבע זה נקלע רק לאחר 3 דקות וחצי של משחק. רועי בוכבינדר עם עבודה יפה מתחת לסלים העלה את הנבחרת ל 40 - 27 ארבע דקות לסיום הרבע. יוגב העלה את הנבחרת ל 43 - 32 עם שלשה יפה 10 שניות לסיום אבל הגרמנים החזירו שלשה עם הבאזר להפסקה, 43 - 35 במחצית.
6 נק' רצופות של אלישי כדיר העלו את הנבחרת ל 52 - 39 אחרי 2 דקות וחצי בתוך הרבע אבל האואר הגרמני החזיר שלשה משלו. כספי חזר למגרש וסל שלו במתפרצת העלה את הנבחרת ליתרון 57 - 46 כשהאואר הגרמני היחיד שמשאיר את נבחרתו בתמונה. שלשה של אבי אליהו מאסיסט של יוגב העלתה את הנבחרת ליתרון שיא 66 - 48 אבל הגרמנים רצו 0 - 8 והורידו ל 66 - 56. שלשה של יוגב מ 9 מטר חתמה את תוצאת הרבע השלישי, 69 - 56.
אלישי כדיר בשני דאנקים רצופים בפתיחת הרבע הרביעי העלה ל 73 - 56, האואר צימק בשלשה אבל כדיר שוב קלע מתחת לסל ורבע 75 - 59. שלשות של דורי אסף ואוהד כהן וסל של טל סגרו סופית את המשחק והעלו את הנבחרת ל 83 - 61, הגרמנית הורידו ל 89 - 72 ודאנק של בוכבינדר עם הבאזר חתם את תוצאת המשחק.